CO POPRAD

Výstava Juraj Bartusz – Rytmy a gestá
2023-09-02 13:00 - 17:00, 2023-09-05 09:00 - 17:00 (Europe/Bratislava) | Tatranská galéria v Poprade, Hviezdoslavova 341/12, Poprad, 05801, Slovenská republika
Jubilejná výstava pri príležitosti 90. narodenín autora, významného slovenského sochára a intermediálneho umelca. Výstava je zameraná na jeho aktuálnu tvorbu – priestorové geometrické štruktúry, expresívne maľby a kresby.
Kurátor: Vladimír Beskid
Výstava potrvá do 15. októbra 2023

Zábavno-vedomostný kvíz
2023-09-09 17:00 - 19:00 | Espresso Bar, Sobotské námestie 14, Poprad - Spišská Sobota, Slovensko, 05801
Po lete sme v Espresso Bare pre Vás pripravili váš obľúbený vedomostný kvíz.
Ako stále budeme mať niekoľko kôl, v ktorých budete súťažiť o zaujímavé výhry od nás.
Nahlásiť tímy (2-5 ľudí) si môžete u obsluhy alebo cez sociálne siete.

Základy AI a ChatGPT prakticky
2023-09-08 10:00 - 12:30 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
8. september, 2023 (piatok) o 10:00 hod.
Získaj náskok vďaka umelej inteligencii. Praktické 2.5 hod. školenie pre každého, kto sa chce v téme nielen zorientovať, ale využiť AI už dnes na vyššej úrovni aj vo svojej práci alebo doma, či pri štúdiu.
Pre koho to je:
Vnímaš v príchode AI príležitosť, prípadne aj strach a chceš sa uistiť, že sa v téme rozvíjaš správnym smerom.
Pracujúci, ktorí majú základy práce na počítači alebo mobilnom smart telefóne. Pôjde sa rovno na vec, bude to praktické.
Vzdelávanie ťa baví a vidíš, že ti AI asistententi môžu pomôcť rásť a byť kreatívnejším v ľubovoľnej činnosti.
Chceš počuť príklady šité na tvoju potrebu, nie teoretické poučky.
Prečo sa prihlásiť:
Nauč sa ako ti AI, ChatGPT a Google Bard dokážu pomôcť v bežných aj zložitých životných situáciách, ako ich prakticky využiť v práci a na čo si dať pozor pri ich používaní.
Nauč sa ako využiť AI vo vzdelávaní, nájdi návod na takmer všetko na čo len potrebuješ, vytvor si tréningový plán na ľubovoľnú tému.
Urob si prehľad, čo AI dnes dokáže a nastav si AI na svoje potreby a rozvoj do budúcna. Spoznaj trendy už dnes.
Školiteľom bude Marek Blizco – konzultant a mentor pre strategický rozvoj firiem a lídrov. Nadšenec vzdelávania, AI a technoloógii. Pracoval 17 rokov v zahraničí a takmer 8 rokov pre firmu Google, kde prvky AI využíval ešte predtým ako to bolo „cool“. Venuje sa takisto rozvoju regiónov Slovenska cez rôzne aktivity, aj cez SCALEUP ACADEMY.

Inovácie v onboardingu a firemnom vzdelávaní
2023-09-08 08:30 - 10:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Pozývame na meetup Inovácie v onboardingu a firemnom vzdelávaní 8. septembra o 8:30 do Coworking Poprad. Podujatie je určené pre pracovníkov v oblasti HR, lídrov HR oddelení, ale aj samotných lídrov biznis organizácií a organizácií, ktoré riešia témy náboru, pohovorov a pod. Vítaní sú aj študenti, ktorí by si radi rozšírili svoje vedomosti z HR a AI oblastí.
8:30 – Prednáška (Personalizovaný a adaptívny onboarding, Simulácie, virtuálna a rozšírená realita, Mikro-učenie a mikrotréning,Sociálne vzdelávanie a kolaborácia, Dáta v onboardingu)
9:15 – Diskusia a networking
Prednášajúci je Marek Blizco – konzultant a mentor pre strategický rozvoj firiem a lídrov. Nadšenec vzdelávania, AI a technoloógii. Pracoval 17 rokov v zahraničí a takmer 8 rokov pre firmu Google, kde prvky AI využíval ešte predtým ako to bolo „cool“. Dnes sa venuje takisto rozvoju regiónov Slovenska aj skrz aktivity ako HRhub.sk a iné.
Vstupné: € 12, – (vrátane občerstvenia)
Študenti vstup zadarmo, postačí len registrácia.

Čitateľský klub v Poprade
2023-09-06 19:00 - 20:00 | Espresso Bar, Sobotské námestie 14, Poprad - Spišská Sobota, Slovensko, 05801
Stretávame sa pravidelne a kde diskutujeme o knihe, ktorú sme si zvolili predchádzajúce stretnutie. Aktuálne stretnutie bude o knižke Barbara neumiera od Aliny Bronskej. Vítame aj nových členov. Stretnutie prebehne v útulných priestoroch zadnej miestnosti Espresso Baru v Spišskej Sobote.

Letné kino - Ako to chcem ja
2023-09-05 20:00 - 21:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
Káhira 25. januára 2013. Počas osláv druhého výročia revolúcie sa na káhirskom námestí Tahrír odohrá explózia sexuálnych útokov. V reakcii na tieto udalosti vyjdú do ulíc masy rozhnevaných žien. Režisérka Samaher Alqadi berie do rúk kameru ako formu ochrany a začína dokumenovať rastúcu vzburu žien, netušiac, kam ju príbeh zavedie. Keď Samaher počas prípravy filmu otehotnie, začne znovu skúmať vlastné detstvo v Palestíne, ako aj to, čo znamená byť ženou a matkou na Blízkom východe. Rozvíja imaginárny rozhovor so svojou matkou, ktorá umrela predtým, ako ju mala šancu ešte raz vidieť. Začína formulovať nevypovedané, delí sa o svoje najhlbšie tajomstvá a jej dôverný vnútorný hlas nás vedie celým príbehom. Podnikne traumatickú cestu späť do rodičovského domu v Rámalláhu, kde musí čeliť temným spomnienkam na detstvo, z ktorého sa jej podarilo uniknúť. Medzitým boje v Egypte pokračujú a Samaher sa aj po narodení syna stále nachádza v prvej línii. (Jeden svet)

Festival, ktorý existuje
2023-09-01 | Viac info na sociálnych sieťach KKN, Slovenská republika
Festival bude oslavou popradskej kultúry, takže na ňom bude prezentovaná existujúca kultúra tvorcov a tvorkýň výhradne z Popradu a okolia. Nultý ročník jednodňového festivalu sa uskutoční v deň štátneho sviatku 1. septembra s rôznorodým a multižánrovým programom. V rámci programu budete môcť počuť lokálnu hudbu, spoznať tvorbu vizuálnych umelcov a umelkýň, pozrieť si filmové premietanie, alebo sa zapojiť do pexesového turnaja, či sa nechať tématicky potetovať. Jednotlivé vystúpenia budú striedať diskusie s umelcami, vďaka čomu si priblížime aj spôsob ich tvorby. Miesto konania ostáva ešte záhadou, preto sledujte sociálne siete iniciatívy Kultúra, ktorá neexistuje a zistite viac.

Jiři Wolker – Láska k prírode – Sociálny cit – Poézia ľudskosti
2023-08-31 19:00 - 20:30 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Poetický večer s tvorbou Jiřího Wolkera pri príležitosti 100. výročia jeho pobytu vo Vysokých Tatrách. Účinkujú
Žofia Fridrichová, Zuzana Šimová a Ivana Figová.

Vernisáž výstavy Juraj Bartusz – Rytmy a gestá
2023-08-31 17:00 - 19:00 | Tatranská galéria v Poprade, Hviezdoslavova 341/12, Poprad, 05801, Slovenská republika
Jubilejná výstava pri príležitosti 90. narodenín autora, významného slovenského sochára a intermediálneho umelca. Výstava je zameraná na jeho aktuálnu tvorbu – priestorové geometrické štruktúry, expresívne maľby a kresby.
Kurátor výstavy: Vladimír Beskid
Vernisáž výstavy sa uskutoční 31. augusta 2023 o 17.00

Letné kino - Dážď, čo sa nikdy nekončí
2023-08-29 20:00 - 22:00 | Lahodnosti, Sobotské Námestie 43, Poprad - Spišská Sobota, 05801, Slovenská republika
Film Dážď, čo sa nikdy nekončí zavedie divákov na silnú, vizuálne pútavú cestu nekonečného ľudského kolobehu vojen a mieru. Sledujeme v ňom dvadsaťročného Andrija Sulejmana, ako sa pokúša orientovať v ozbrojených konfliktoch a zároveň si zabezpečiť stálu budúcnosť. Od občianskej vojny v  Sýrii až po konflikt na Ukrajine je jeho existencia zdanlivo ohraničená večným plynutím života a smrti. (Jeden svet)

Ada (€urópske filmy za €uro)
2023-08-27 19:00 - 21:00 | Kino Tatran, Námestie sv. Egídia 43/86, Poprad, 05801, Slovenská republika
Mysteriózna islandská balada o dare materskej lásky, ktorý sa môže ľahko zmeniť v najstrašnejšie prekliatie.
Maria a Ingvar vlastnia ovčiu farmu kdesi na zabudnutom cípe Islandu. Ich život plynie v pokojnej rutine práce a odpočinku. Každý rok je o niečo lepší ako ten predchádzajúci, alebo sa v tom aspoň manželia utvrdzujú. Niečo medzi nimi ale zostáva nevyslovené, niečo bolestne chýba. Snažia zmieriť so stratou, na ktorú zdanlivo neexistuje liek. Divoká islandská krajina im ale nečakane ponúkne riešenie v podobe bytosti, ktorá dostane meno Ada. Je to dar, alebo prekliatie? Debut Islanďana Valdimara Johanssona, ktorý na scenári spolupracoval so slávnym krajanom, spisovateľom Sjónom, je minimalistickou baladou o trúchlení, prijatí iného a magickej sile materinskej lásky.
Rok výroby: 2021
Dátum lokálnej premiéry: 7. október 2021

Putovanie za históriou Štrbského Plesa
2023-08-27 10:00 - 12:00 | Stretnutie na peróne (zadný vchod stanice na Štrbskom Plese), Štrbské pleso, Vysoké Tatry, Slovenská republika
Putovanie za históriou Štrbského Plesa je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Putovanie za históriou Vyšných Hágov
2023-08-26 09:30 - 11:30 | Stretnutie na vlakovej stanici vo Vyšných Hágoch, Vyšné Hágy, Vysoké Tatry, Slovenská republika
Putovanie za históriou Vyšných Hágov je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.

Nahrávanie Vedátor podcastu v Poprade
2023-08-25 18:00 | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
25. augusta o 18:00. Vstúpte do sveta informačných technológií a vedy s našim jedinečným TatryIT meetupom spojeným s nahrávaním Vedátor podcastu. Príďte a staňte sa súčasťou našej komunity nadšencov IT a vedy, vymieňajte si myšlienky, diskutujte o najnovších trendoch a inováciách v oblasti informačných technológií a vedy.
Program
18:00 – Privítanie hostí
18:10 – Jedinečný TatryIT meetup spojený s nahrávaním Vedátor podcastu
19:10 – Voľná diskusia
Nechajte sa inšpirovať a rozšírte svoje obzory pri diskusiách s odborníkmi a nadšencami v oblasti. Téma bude včas zverejnená na www.coworkingpoprad.sk
Tešíme sa na vašu účasť!

Gao Shan / Vysoká hora
2023-08-24 19:00 - 20:30 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Čajový večer spojený s ochutnávkou vynikajúceho taiwanského vysokohorského oolongu z oblasti Nantou,
ktorého lístky sú zvinuté do malých guličiek. Čaj nás počas popíjania prekvapí pestrou škálou chutí i vôní.

Staré báje tatranské II. 5/7
2023-08-23 19:00 - 20:30 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Pozývame vás vypočuť si známe i neznáme tatranské báje a povesti. Hlavnými postavami príbehov budú ľudia, zvieratá i bytosti z Tatier a spod Tatier. Účinkujú Žofia Fridrichová, Zuzana Šimová a Ivana Figová.

Letné kino - Odchádzania
2023-08-22 20:00 - 21:30 | Lahodnosti, Sobotské Námestie 43, Poprad - Spišská Sobota, 05801, Slovenská republika
Film Odchádzania má troch protagonistov: Ondreja Olaha, Denisu Ganon a Petra Totáka. Reprezentujú generáciu rómskych detí, ktoré emigrovali do Spojeného kráľovstva v deväťdesiatych rokoch a začiatkom nového milénia. V Anglicku sa im dostalo možností, ktoré im v rodnej krajine, na Slovensku alebo v Česku, boli odopreté, a vďaka tomu sú z nich dnes vzdelaní a sebavedomí Európania. Do života im však zasiahol brexit a celosvetová pandémia. Dôsledky sledujeme úplne zblízka, očami samotných protagonistov filmu.
(Jeden svet)

Beseda s autorkou Vandou Rozenbergovou
2023-08-22 17:00 - 18:00 | Podtatranská knižnica v Poprade – pobočka Spišská Sobota, Sobotské námestie 24, Poprad, 05801, Slovenská republika
Príďte sa zoznámiť s autorkou pri príjemnej besede organizovanej v spolupráci s Podtatranskou knižnicou a Čitateľským klubom PP v Podtatranskej knižnici Poprad – pobočka Spišská Sobota. Autorkine romány sa už niekoľkokrát dostali do rebríčku Anasoft Litera, posledný krát v roku 2022 s románom Zjedol som Lautreca.
Ak ste túto knižku už čítali, môžete sa zúčastniť stretnutia Čitateľského klubu v Espresso bare, kde ju budeme rozoberať 2.8. o 19tej

Quo vadis, Aida? (€urópske filmy za €uro)
2023-08-21 19:00 - 21:30 | Kino Tatran, Námestie sv. Egídia 43/86, Poprad, 05801, Slovenská republika
Masaker v Srebrenici očami tlmočníčky OSN
Réžia: Jasmila Žbanić
Bosna, júl 1995. Srbská armáda sa blíži k Srebrenici, ktorá je vyhlásená za „bezpečnú zónu“ OSN. Desaťtisíce ľudí utekajú zo svojich domovov na blízku základňu OSN. Prekladateľka Aida, pracujúca pre OSN, dôverne pozná situáciu na základni i mimo nej. Bojuje s neúprosne sa krátiacim časom, aby našla cestu z blížiaceho sa pekla pre obyvateľov mesta i jej najbližších.
Rok výroby: 2020
Dátum lokálnej premiéry: 23. september 2021

Putovanie za históriou Starého Smokovca
2023-08-20 09:30 - 11:30 | Stretnutie na vlakovej stanici v Starom Smokovci, Starý Smokovec, Vysoké Tatry, Slovenská republika
Putovanie za históriou Starého Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné. Ukončenie v Múzeu tatranskej kinematografie a fotografie, premietanie krátkeho retro filmu o Vysokých Tatrách.

Putovanie za históriou Nového Smokovca
2023-08-19 10:00 - 12:00 | Stretnutie pred Bielym evanjelickým kostolom, Nový Smokovec, Vysoké Tatry, Slovenská republika
Putovanie za históriou Nového Smokovca je náučná prechádzka z cyklu Putovanie za históriou regiónu Vysoké Tatry. Absolvujete dvojhodinové spoznávanie histórie, pamiatok a zaujímavostí najznámejších tatranských osád s odborným výkladom. Podujatie je bezplatné.
Putovanie začína prehliadkou interiéru evanjelického kostola rodinnej hrobky Szontághovcov s miestnym farárom pánom Pavlom Kušnírom. Prehliadka končí prechádzkou v exteriéry osady.

Coconut Connection (Belgicko, 38 min, 2017, r. Sean Villanueva O‘Driscoll)
2023-08-18 19:00 - 20:30 | Kaviareň a čajovňa U Vlka, Cesta slobody 4 062 01 Starý Smokovec Vysoké Tatry, Vysoké Tatry - Starý Smokovec, Poprad, 062 01, Slovenská republika
Horolezecká bigwallová expedícia na Baffinov ostrov lezcov Nicolasa Favresseho a Seana Villanueva, tentoraz aj
v sprievode talianskych lezeckých kolegov.

Komorná Poetika
2023-08-18 17:00 - 21:00 | Espresso Bar, Sobotské námestie 14, Poprad - Spišská Sobota, Slovensko, 05801
Poetický večer je každoročná tradícia Espresso Baru v Spišskej Sobote. Ako každý rok sa Vám predstavia Žiaci Základnej Umeleckej Školy vo Svite. Na gitare ich bude sprevádzať Roman Sopko. Súčasťou večera bude tiež výstava malieb Štefana Neupauera, Veroniky Neupauerovej a Soni Husárovej. Po vystúpeniach sa bude konať zvukový workshop pod vedením Filipa Farkašovského, kde sa môžete naučiť rozprávať bez slov a vytvoriť si vlastný zvukový priestor.
